С.Ж. Асфендияров атындағы ҚазҰМУ Virginia Commonwealth University (АҚШ) университетімен ынтымақтастықты нығайтуда

2026 жылғы 25 мамырда «С.Ж. Асфендияров атындағы Қазақ ұлттық медицина университеті» КеАҚ ректор Марат Шорановтың Virginia Commonwealth University (АҚШ) делегациясымен ресми кездесуі өтті. Кездесу медициналық білім беру және ғылым саласындағы халықаралық ынтымақтастықты дамытуға бағытталды.
Virginia Commonwealth University тарапынан іс-шараға Қоғамдық денсаулық сақтау мектебінің деканы Monica H. Swahn, хирургия профессоры Jose G. Trevino, сондай-ақ денсаулық сақтау саясаты бойынша қауымдастырылған профессор Аскар Чукмаитов қатысты.
Келіссөздер барысында тараптар университеттер арасындағы өзара ынтымақтастықтың перспективалық бағыттарын талқылады. Атап айтқанда, академиялық ұтқырлықты дамыту, медициналық кадрларды даярлау тәжірибесімен алмасу, бірлескен ғылыми зерттеулер мен инновациялық жобаларды жүзеге асыру, сондай-ақ Қазақстан мен АҚШ арасындағы жоғары оқу орындары серіктестігін кеңейту мәселелері қарастырылды.
Кездесудің басты оқиғасы медициналық білім беру және қоғамдық денсаулық сақтау салаларындағы екіжақты ынтымақтастықты дамытуға және бірлескен бастамаларды іске асыруға негіз болатын Өзара түсіністік туралы меморандумға қол қою болды.
Меморандумға қол қою серіктестік қатынастарды одан әрі нығайтуға және медициналық білім беру, ғылым және халықаралық академиялық алмасу салаларындағы өзара іс-қимылды кеңейтуге берік негіз қалады.