И.K. Ахунбаев атындағы Қырғыз мемлекеттік медицина академиясына академиялық ұтқырлық

2026 жылдың 6-18 сәуір аралығында С.Д. Асфендияров атындағы Қазақ ұлттық медицина университетінің мейіргер ісі кафедрасының мамандары- кафедра меңгерүшісі Махамбеткулова Д.Н., ас. профессорлер Сейдуманов С.Т. және Индершиев А.М. И.К. Ахунбаев атындағы Қырғыз мемлекеттік медицина академиясында академиялық ұтқырлық бағдарламасы аясында сапарда болды.Бұл сапар оқұ орындардың арасындағы ынтымақтастық туралы меморандум негізінде халықаралық серіктестікті дамыту және медбике мамандарын даярлауда тәжірибе алмасу мақсатында ұйымдастырылды.

Сапар барысында академия басшылығымен, профессорлық-оқытушылар құрамымен және кәсіби қоғамдастық өкілдерімен- ҚММА ректоры проф. Құдайбергенова Д.О., жоғары мейіргерлік білім берү факультетінің деканы Кулукеева А.Т., мейргер ісі кафедрасының меңгерүшісі доцент Құрманалиева З.Б., қоғамдық денсаулық кафедрасының меңгерүшісі проф. Айдаров З.А., Қырғыз халықаралық университетінің МІ кафедрасының меңгерүшісі доцент Күшбакеева А.К тағы басқа мамандармен кездесулер болды. Мейіргер ісі бойынша білім беруді жаңғырту, инновациялық технологияларды енгізу, мейіргерлерді оқыту сапасын арттыруға қатысты өзекті мәселелер талқыланды. Сондай-ақ ҚММА-мен серіктестік аясында Қырғызстанда ресми сапармен келген Павислян қолданбалы ғылымдар академиясының (Гданьск қ., Польша) ректоры проф. Katarzyna Strala-Osuch кездесу және ынтымақтастық мәселелері талқыланды.

ҚММА мейіргер ісі мамандығының әртүрлі курстарының студенттеріне замануи технологиялары және мейіргер ісінің қазіргі жағдайы туралы дәрістер оқылды.

Біздің сарапшылар сапар кезенінде өткен «ҚММА Ғылым күндері- 2026» аясындғы халықаралық ғылыми-тәжірибелік конференцияға қатысты.

Қырғызстандағы мейіргерлердің оқыту жүйесі туралы әрі қалай түсінік алу үшін Бішкек медициналық колледжімен танысу өтті. Ол мекемеде басшылығы және қызметкерлерімен кездесу, мейірбике кадрларын даярлаудың білім беру бағдарламаларымен, сондай-ақ ұйымның материалдық-техникалық базасымен және инфрақұрылымымен танысты.

С.Д.Асфендияров атындағы Қазақ ұлттық медицина университетінің мейіргер ісі кафедрасының бастамасымен ұйымдастрырылған «Орталық Азия елдеріндегі алғашқы медициналық-санитарлық көмек көрсету мейірбикелерінің тәжірибесі» атты жобасын іске асыру бойынша семинар және кездесу ұйымдастырылды. Семинарға Қазақстан, Қырғызстан және Өзбекстанның мамандары қатысты.

Сапар қорытындысы бойынша ынтымақтастықты кеңейту, бірлескен ғылыми зерттеулерді жүзеге асыру, инновациялық білім беру шешімдерін енгізу туралы келісімдерге қол жеткізілді.